Julkaisuvapaa heti

Vesj`kansa maalaa vettä ja rantaa – vesivärityöpajat aikuisille

Milloin maalasit viimeksi vesiväreillä? Vesj´kansa tarjoaa nyt toistamiseen kolme voimaantumistyöpajaa, joihin osallistuvat pääsevät kirjaimellisesti maalaamaan vedellä vettä. Idea syntyi haaveesta maalata se oma järvimaisema, ”sielunmaisema”. Viime talvena toteutuneissa työpajoissa maalattiin vettä ja rantaa valokuvista. Tällä kertaa työpajat toteutetaan (säävarauksella) ulkona, Sulosaaressa, järvimaisemaa maalaten. Työpajojen opetuksesta vastaa Linnalan Kuvataidekoulun vastaava pääopettaja Pauliina Sairanen. Pauliina on luvannut opettaa helppoja tekniikoita maiseman maalaamiseksi ja sen myötä onnistumisen kokemuksia kaikille osallistujille.

Työpajat ovat osallistujille kokonaan ilmaisia. Vesj´kansa hanke maksaa myös osallistujien materiaalimaksut.

Työpajat pidetään pe 14.8., pe 28.8. ja pe 11.9. klo 16:15-18:45. Ryhmä kokoontuu Sulosaaren laavulla. Jokaiseen työpajaan mahtuu 12 osallistujaa, ja ilmoittautua voit kerrallaan yhteen työpajaan. Ilmoittautumiset hoitaa Linnalan opisto ja ilmoittautua voit joko verkossa (kurssi-ilmoittautumiset kuvataidepajoihin) tai opiston toimistoon numeroon 015 51180.

**Vesj´kansa** kuuluu Asukasloikan hankeperheeseen, jossa se starttasi syyskuussa 2019. Hankkeen päätavoitteena on vahvistaa Säämingin alueen asukkaiden vesj´kansa -identiteettiä. Muihin tavoitteisiin kuuluu mm. aineettoman kulttuuriperinnön kerääminen vesj´kansan tarinoina, veteen ja luontoon liittyvän viisausperinnön vaaliminen ja palauttaminen sekä (vesi)hyvinvointiin liittyvät palvelut ja tuotteet, jotka vahvistavat mielen, sielun ja ruumiin hyvinvointia ja palauttavat osallistujien luontoyhteyttä.

Hankeen tapahtumia voi seurata Vesj´kansa -fb-sivuilta <https://www.facebook.com/Vesjkansa-119093202811764/>, paikallisesta lehdestä ja tapahtumien osalta mm. savonlinnanyt.fi -sivustolta. Jos olet kiinnostunut osallistumaan, niin voit myös olla suoraan yhteydessä sähköpostilla vesjkansa@gmail.com.

*”Veri vetää veden äärelle ja souteluretkille ja uimaan ja kahlaamaan rantaveteen, istuskelemaan rantakiville ja heittelemään leipäkiviä sekä kuuntelemaan kuikkien huuteluita kesäiltoina. Rantakoivikot ja tervalepät kuuluvat rantamaisemaan. Järvikalat maistuvat monipuolisesti ja oikeastaan elo vaatii järvikalojen syöntiä. Vesj´kansalaisuus on kohtuullisuuden kulttuuria, vuodenaikojen mukaan elämistä ja pyhän pyhittämistä. Arkena sitten taas tehhään töitä. ” (Mirja ”metsäkellijä” Nylander)*

Lisätietoja: Kira Boesen, vesjkansa@gmail.com, 044-491822

tai Pauliina Sairanen, pauliina.sairaneninnala.fi, 044 351 1815